cyanic-selkie/wikianc huggingface dataset:
นิส
สภาพแวดล้อมทางธรรมชาติของบริเวณเมืองนิส และภูมิอากาศอบอุ่นแบบเมดิเตอร์เรเนียนได้รับความสนใจจากชนชั้นสูงของอังกฤษในช่วงครึ่งหลังของคริสต์ศตวรรษที่ 18 เมื่อมีครอบครัวชนชั้นสูงจำนวนมากใช้เวลาในช่วงฤดูหนาวที่เมืองนี้ ต่อมาในปี พ.ศ. 2474 ทางเดินริมทะเลหลักของเมืองได้รับการปรับปรุงและได้รับการตั้งชื่อว่า Promenade des Anglais ("ทางเดินของอังกฤษ") เพื่อเป็นที่ระลึกถึงผู้เดินทางมาพักผ่อนเหล่านั้น ซึ่งรวมถึง เฮนรี คาเวนดิช (Henry Cavendish) ผู้ค้นพบแก๊สไฮโดรเจน และพระราชินีวิคตอเรีย พร้อมกับพระเจ้าเอ็ดเวิร์ดที่เจ็ด ที่ใช้เวลาในช่วงฤดูหนาวที่เมืองนิส
เมืองมีจำนวนโรงแรมมากเป็นอันดับสองของฝรั่งเศส และเป็นหนึ่งในเมืองที่มีผู้มาเยือนมากที่สุดโดยมีนักท่องเที่ยว 4 ล้านคนทุกปี นอกจากนี้ยังมีสนามบินที่พลุกพล่านที่สุดเป็นอันดับสามในฝรั่งเศส รองจากสนามบินหลักในปารีสสองแห่ง นิสยังเป็นเมืองหลวงของแคว้นในยุคกลาง กงเต เดอ นิส (Comté de Nice)
ภูมิอากาศ
ฤดูร้อนในเมืองนิสมีอากาศร้อนของภูมิอากาศแบบเมดิเตอร์เรเนียน (เคิพเพิน: Csa) ผสมกับอากาศอบอุ่นของภูมิอากาศแบบเมดิเตอร์เรเนียน (เคิพเพิน: Csb) โดยมีฤดูหนาวที่ไม่รุนแรงและมีฝนตกปานกลาง เป็นหนึ่งในภูมิอากาศแบบเมดิเตอร์เรเนียนที่อบอุ่นที่สุดสำหรับเขตละติจูดนี้ ฤดูร้อนมีอากาศอบอุ่นถึงร้อนแห้งและมีแดดจัด ปริมาณน้ำฝนในฤดูนี้จะมีน้อยมากและโดยทั่วไปจะบันทึกปริมาณน้ำฝนในเดือนกรกฎาคมได้เพียงหนึ่งหรือสองวัน โดยทั่วไปอุณหภูมิจะสูงกว่า 26 °C (79 °F) แต่ไม่ค่อยสูงกว่า 32 °C (90 °F) ข้อมูลสภาพภูมิอากาศถูกบันทึกจากสนามบินซึ่งอยู่ติดกับทะเล อุณหภูมิในฤดูร้อนจึงมักจะสูงกว่าในเมือง อุณหภูมิสูงสุดเฉลี่ยในเดือนที่อากาศอบอุ่นที่สุดในเดือนกรกฎาคมและสิงหาคมอยู่ที่ประมาณ 27 °C (81 °F) อุณหภูมิสูงสุดที่บันทึกไว้คือ 37.7 °C (99.9 °F) ในวันที่ 1 สิงหาคม พ.ศ. 2549 โดยทั่วไปฤดูใบไม้ร่วงจะเริ่มมีแดดจัดในเดือนกันยายน และจะมีเมฆมากและมีฝนตกในช่วงเดือนตุลาคม ในขณะที่อุณหภูมิมักจะสูงกว่า 20 °C (68 °F) จนถึงเดือนพฤศจิกายน ซึ่งอากาศจะเริ่มเย็นลงเป็นประมาณ 17 °C (63 °F)
ฤดูหนาวมีสภาพอากาศอบอุ่น (11 ถึง 17 °C (52 ถึง 63 °F)) กลางคืนมีอากาศเย็น (4 ถึง 9 °C (39 ถึง 48 °F)) และสภาพอากาศที่แปรปรวน กลางวันอาจมีแดดจัดและแห้งหรือชื้นและมีฝนตก อุณหภูมิต่ำสุดเฉลี่ยในเดือนมกราคมอยู่ที่ประมาณ 5 °C (41 °F) น้ำค้างแข็งเป็นเรื่องที่ไม่ปกติ และไม่ค่อยมีหิมะตกโดยครั้งล่าสุดในนิสคือวันที่ 26 กุมภาพันธ์ พ.ศ. 2561 ฤดูใบไม้ผลิเริ่มต้นด้วยอากาศเย็นและมีฝนตกในช่วงปลายเดือนมีนาคม และจะอบอุ่นและมีแดดจัดขึ้นเรื่อย ๆ ในช่วงเดือนมิถุนายน
กุลชนาถ อริญญะชโญ
กุลชนาถ อริญญะชโญ (Kunchanat Arinyachayo) เกิดเมื่อ 15 พฤษภาคม พ.ศ. 2530 นักร้องและนักแสดง ชาวไทย
ประวัติ
กุลชนาถ อริญญะชโญ (Kunchanat Arinyachayo) หรือชื่อเดิม กุลชนาถ จารุวดีรัตนา (Kunchanat Charuwadirattana) หรือ ดรีม (Dream) เกิดเมื่อวันศุกร์ที่ 15 พฤษภาคม พ.ศ. 2530 ราศีพฤษภ นักร้องและนักแสดง เชื้อชาติไทย สัญชาติไทย ส่วนสูง 167 เซนติเมตร น้ำหนัก 47 กิโลกรัม ภายหลังได้เปลี่ยน ชื่อ-สกุลจาก กุลชนาถ จารุวดีรัตนา (Kunchanat Charuwadirattana) เป็น กุญชนาถ อริญญะชโญ (Kunchanat Arinyachayo)
กุญชนาถ อริญญะชโญ จบการศึกษาชั้นมัธยมศึกษาตอนต้น จากโรงเรียนศรีวิกรม์ จากนั้นได้เข้าศึกษาต่อในระดับชั้นมัธยมศึกษาตอนปลาย ที่โรงเรียนคริสต์ธรรมศึกษา (English Program) และสำเร็จการศึกษาในระดับปริญญาตรี จากวิทยาลัยการแพทย์แผนตะวันออก มหาวิทยาลัยรังสิต สำเร็จการศึกษาในระดับปริญญาโท คณะการแพทย์ ในประเทศฟิลิปปินส์
วงการบันเทิง
กุญชนาถ อริญญะชโญ เข้าวงการครั้งแรกกับผลงาน มิวสิกวีดีโอ เจ็บแปลบ ของศิลปินใจแอนท์ สังกัดค่ายอาร์เอส (พ.ศ. 2541) และพิธีรายการรายการ ทีนโซน ทางช่องทรูวิชั่นส์ ต่อมามีผลงานด้าน โฆษณาตามอีกหลายชิ้น อาทิเช่น โฆษณา ยูโร่ คัสตาร์ดเค้ก, โฆษณาลูกอมโอเล่, โฆษณาครีมอาบน้ำโชกุบุสซึ โมโนกาตาริ, โฆษณา ขนมกูลิโกะ, โฆษณา นมเปรี้ยวดัชมิลล์ เป็นต้น และใน พ.ศ. 2546 กุญชนาถ อริญญะชโญ ได้เข้ามาเป็นพิธีกรรายการเด็กแบบเต็มตัว กับรายการ ทรู สปาร์ค (True Spark) ทางทรูวิชั่นส์
ต่อมาใน พ.ศ. 2547 กุญชนาถ อริญญะชโญ ได้เป็นพิธีภาคสนาม รายการผู้หญิงถึงผู้หญิง ทางสถานีวิทยุโทรทัศน์ไทยทีวีสีช่อง 3 และออกอัลบั้มร่วมกับ แมนดี้ - ชลัสยา อังคสุวรรณศิริ และ ปาล์ม - ภัทรสุดา ลิมป์สุริยพร ในอัลบั้ม When we want to be..Project สังกัดค่ายจีเอ็มเอ็มแกรมมี่
ใน พ.ศ. 2549 กุญชนาถ อริญญะชโญ ได้มีผลงานพิธีกรรายการ จีสแควร์ (Gsquare) ทางทรูวิชั่นส์ และถ่ายโฆษณาให้กับเว็บไซต์ ทรูไลฟ์ และใน พ.ศ. 2554 กุญชนาถ อริญญะชโญ ได้รับคัดเลือกจากโครงการ บาร์บี้ และทรูสปาร์ค เสนอ บาร์บี้ ไอแคน บี (Barbie & TrueSparkPresent Barbie I can be) ใต้คอนเซ็ปต์ เมื่อหนูโตขึ้น…หนูอยากเป็นอะไร (When I grown up, I can be anything) ทำให้ กุญชนาถ อริญญะชโญ ได้เป็นตัวแทนในสาขาอาชีพพิธีกร หรือผู้ประกาศข่าวของโครงการ
โดยปัจจุบันได้ผันตัวเป็นแพทย์ผิวหนัง โดยเปิดคลินิกในชื่อ " Doctor DayDreamer " และเปิดช่องยูทูปในชื่อเดียวกัน โดยให้ความรู้เกี่ยวกับผิวหนังและผลิตภัณฑ์ดูแลผิว
125 ไลเบรอเทรกซ์
125 Liberatrix เป็นดาวเคราะห์น้อยในแถบดาวเคราะห์น้อย
แชร์นีฮิว
แชร์นีฮิว (Черні́гів, ) หรือที่ยังรู้จักกันในนาม เชียร์นีกอฟ (Черни́гов, ) และ ตแชร์ญีคุฟ (Czernihów, ) เป็นนครและเทศบาลในภาคเหนือของประเทศยูเครน ทำหน้าที่เป็นศูนย์กลางการบริหารของแคว้นแชร์นีฮิวและเขตแชร์นีฮิวซึ่งอยู่ในแคว้นดังกล่าว ประมาณกันว่าใน ค.ศ. 2021 นครนี้มีประชากร 285,234 คน
ภูมิศาสตร์
พื้นที่นี้มีท่าอากาศยานแชร์นีฮิวแชสตอวึตเซียรองรับการสัญจรทางอากาศ และในช่วงสงครามเย็นยังเป็นที่ตั้งของฐานทัพอากาศแชร์นีฮิว
ดิอีเทอร์นัลไอดอล
ดิอีเทอร์นัลไอดอล (The Eternal Idol) เป็นสตูดิโออัลบั้มที่13ของวงเฮฟวีเมทัล แบล็ค ซับบาธ ออกวางขายในเดือน ธันวาคม 1987 นี่เป็นอัลบั้มแรกที่ได้ Tony Martin มาร้องให้กับวง อัลบั้มให้เวลาสองสัปดาห์ในการอยู่อันดับที่ 168 ของ Billboard 200 และเป็นอัลบั้มสุดท้ายที่ แบล็ค ซับบาธทำงานให้กับค่าย Warner Bros. Records
ภิกษุณีในประเทศจีน
ประวัติภิกษุณีสงฆ์ในประเทศจีน ปลายปีรัชกาลย่งเจีย(หย่งเกีย)แห่งราชวงศ์จิ้น(พ.ศ.850-855) หญิงจีนมีนามว่า จิ้งเจี่ยน ตัดสินใจปลงผม และขอรับศีล10 จากพระอุปัชฌาย์ พระชญาณเมรุ มีผู้หญิงจีนศรัทธาและเข้ารับการบรรพชาพร้อมเธอ24คน แล้วก่อตั้ง อารามจู๋หลินซื่อ(เต๊กลิ้มยี่)แปลว่า วัดป่าไผ่ ขึ้นที่ประตูทางทิศตะวันตกของเมืองหลวง เนื่องจากบรรดาสามเณรีเหล่านี้ไม่มีปวัตตินี เธอจึงศึกษาธรรมอยู่กับพระอาจารย์จิ้งเจี่ยน ซึ่งเป็นผู้มีความสามารถในการสั่งสอนอบรม
พระอุปัชฌาย์นั้นคือ พระชญาณเมรุ สมณะจากแคว้นกาศมีระ(แคชเมียร์)ในดินแดนทางทิศตะวันตก ท่านเป็นอาจารย์ที่ปราดเปรื่องและมีเมตตาธรรม นอกจากนั้น ยังเป็นอาจารย์ฝ่ายวิปัสสนาและมีความรู้ดีในพระสูตรต่างๆในปลายปีรัชกาลย่งเจีย แห่งราชวงศ์จิ้น ท่านได้เดินทางมาประเทศจีน และยังชีพโดยการภิกขาจาร ท่านสั่งสอนธรรมและเผยแผ่คำสอนในพระพุทธศาสนา แต่ประชาชนในยุคนั้นยังไม่ค่อยศรัทธาในพระพุทธศาสนามากนัก จึงไม่ค่อยมีใครสนใจจะศึกษากับท่านอย่างจริงจัง ในปีแรกของปีรัชกาลเจี้ยนอู่(พ.ศ.860) ท่านจึงได้เดินทางกลับไปยังแคว้นกาศมีระ ต่อมาพระอาจารย์อีกรูปหนึ่งชื่อ พุทธจิงค์ เดินทางจากประเทศอินเดียมายังประเทศจีนอีกและได้สรรเสริญถึงคุณธรรมและความสามารถของพระชญาณเมรุ ทำให้ประชาชนชาวจีนพากันเสียใจ และเสียดายโอกาสในความโง่เขลาของตนที่ไม่ได้เล่าเรียนพระพุทธศาสนาจากพระอาจารย์ผู้มีความสามารถในขณะที่ท่านอยู่ในประเทศจีน ขณะเดียวกัน จิ้งเจี่ยน ก็อบรมสั่งสอนศิษย์อยู่ที่อารามแห่งเดิมนั้น เธอเป็นผู้มีท่วงทีงามสง่า คือการปฏิบัติในแนวทางสายกลางและเป็นผู้มีจริยาวัตรที่มั่นคงในธรรม เธอมีความสามารถในการเทศน์สอนจนสามารถเอาชนะใจผู้ฟังได้ดี
กันดัลบาร์ซา
กันดัลบาร์ซา (Cant del Barça, "Barça chant") เป็นเพลงประจำสโมสรฟุตบอลบาร์เซโลนาอย่างเป็นทางการ แต่งขึ้นในปี ค.ศ. 1974 เพื่อเฉลิมฉลองครบรอบ 75 ปี ของสโมสร ประพันธ์คำร้องโดยเฌามา ปิกัส และฌูแซ็ป มาริอา อัสปินัส และประพันธ์ทำนองโดยมานูแอ็ล บัลส์ ใช้อย่างเป็นทางการครั้งแรกวันที่ 27 พฤศจิกายน ค.ศ. 1974 ที่สนามกัมนอว์ ก่อนการแข่งขันระหว่างสโมสรฟุตบอลบาร์เซโลนากับฟุตบอลทีมชาติเยอรมนีตะวันออก ในฤดูกาล 2008 มีการตีพิมพ์เนื้อเพลงลงบนชุดกีฬาอย่างเป็นทางการของสโมสร
ประเทศลาวในโอลิมปิกเยาวชนฤดูร้อน 2010
ประเทศลาว เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติลาวเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 3 ชนิดกีฬา ผลการแข่งขันครั้งนี้ประเทศลาวไม่ได้รับเหรียญรางวัล
กรีฑา
ผลการแข่งขันดังนี้ :
ประเทศฟิลิปปินส์ในเอเชียนเกมส์ 2010
ประเทศฟิลิปปินส์ เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศฟิลิปปินส์ ส่งนักกีฬา 188 คน เพื่อแข่งขัน 29 กีฬา ผลการแข่งขันครั้งนี้ประเทศฟิลิปปินส์ได้รับ 3 เหรียญทอง 4 เหรียญเงิน และ 9 เหรียญทองแดง รวมทั้งหมด 16 เหรียญ
ประเทศโบฮีเมียในโอลิมปิกฤดูร้อน 1900
ประเทศโบฮีเมีย เข้าร่วมแข่งขันกีฬาโอลิมปิกฤดูร้อน ครั้งที่ 2 ค.ศ. 1900 (พ.ศ. 2443) ที่กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2443 คณะกรรมการโอลิมปิกแห่งชาติโบฮีเมียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 7 คน ใน 4 ชนิดกีฬา ผลการแข่งขันครั้งนี้ประเทศโบฮีเมียได้รับเหรียญรางวัลแบ่งเป็น 0 เหรียญทอง 1 เหรียญเงิน และ 1 เหรียญทองแดง รวมทั้งหมด 2 เหรียญ
กรีฑา
ผลการแข่งขันดังนี้ :
แซคราเมนโต (รัฐแคลิฟอร์เนีย)
แซคราเมนโต (Sacramento, /ˌsækrəˈmɛntoʊ/; ) เป็นเมืองหลวงของรัฐแคลิฟอร์เนีย สหรัฐอเมริกา ตั้งอยู่ในเทศมณฑลแซคราเมนโต บริเวณแม่น้ำแซคราเมนโตและแม่น้ำอเมริกัน เป็นเมืองที่ใหญ่เป็นอันดับที่ 7 ของรัฐแคลิฟอร์เนีย
เมืองพี่น้อง
แซคราเมนโตมีเมืองพี่เมืองน้อง 13 เมือง ดังนี้
วีรินท์ เชยอรุณ
วีรินทร์ เชยอรุณ ชื่ออื่น จุติพร อรุณรัตน์ (ชื่อเล่น: หลิน) เกิดปี พ.ศ. 2511 เป็นนักแสดงชาวไทย
ประวัติ
วีรินทร์ เชยอรุณ มีชื่อเดิมว่า วรินทร์ เชยอรุณ, วรินทร์ เหมพิพัฒน์, จุติพร อรุณรัตน์ ตามลำดับ หรือ หลิน เกิดปี พ.ศ. 2511 เป็นนักแสดงชาวไทย จบการศึกษาระดับปริญญาตรี มหาวิทยาลัยรังสิต สำเร็จการศึกษาระดับปริญญาโท มหาวิทยาลัยเกริก เกียรตินิยมอันดับสอง เธอเข้าสู่วงการเมื่อปี 2536 สังกัดสถานีโทรทัศน์สีกองทัพบกช่อง 7 แต่ปัจจุบันเป็นนักแสดงอิสระ
วรินทร์ มีผลงานละครเรื่องแรกแจ้งเกิดคือเรื่อง นางทาส ทางสถานีโทรทัศน์สีกองทัพบกช่อง 7 บทบาท คุณสาลี่ ต่อด้วยละคร ผ้าทอง บทบาท มาลตี ทางสถานีโทรทัศน์สีกองทัพบกช่อง 7 เช่นกัน เธอมีผลงานละครกับช่อง 7 มากมายเช่น หมูแดง, หมอลำซัมเมอร์, เปรตวัดสุทัศน์, ฟ้าใหม่ เป็นต้น หลังจากนั้นเธอหมดสัญญากับทางค่ายลงเป็นนักแสดงอิสระ
ส่วนผลงานภาพยนตร์ หลินได้ใช้ชื่อในการแสดงภาพยนตร์ว่า จุติพร อรุณรัตน์ มีผลงานการแสดงหลายเรื่อง เช่น ผัวเชลย และ นางฟ้ากับซาตาน เป็นต้น
ด้านชีวิตส่วนตัว เธอมีน้องสาวชื่อ จามิน เหมพิพัฒน์ เธอสมรสกับ เพิ่มพล เชยอรุณ มีลูกชาย 1 คน คือ พล เชยอรุณ (ชื่อเล่น: บอลล์) ซึ่งเป็นนักแสดงเช่นกัน และยังเป็น 1 ใน 50 คน หนุ่มคลีโอ ปี 2010
เจ้าหญิงมารี-โจเซแห่งเบลเยียม
เจ้าหญิงมารี-โจเซแห่งเบลเยียม (HRH Princess Marie-José of Belgium; มารี-โจเซ ชาร์ล็อต โซฟี อาเมลี อ็องเรียต กาเบรียลล์; 4 สิงหาคม พ.ศ. 2449 — 27 มกราคม พ.ศ. 2544) ทรงเป็นสมเด็จพระราชินีพระองค์สุดท้ายของประเทศอิตาลี ในช่วงการดำรงพระอิสริยยศสมเด็จพระราชินีมเหสีเป็นเวลาสามสิบห้าวันในเดือนพฤษภาคม ทำให้มีพระสมัญญาว่า "ราชินีแห่งเดือนพฤษภาคม" (The May Queen)
เจ้าหญิงมารี-โจเซ พระราชสมภพ ณ เมืองออสเตนด์ ประเทศเบลเยียม โดยเป็นพระราชธิดาพระองค์เล็กและพระองค์เดียวในสมเด็จพระเจ้าอัลแบร์ที่ 1 แห่งเบลเยียม กับ เอลิซาเบธแห่งบาวาเรีย สมเด็จพระราชินีแห่งเบลเยียม พระมเหสี เมื่อแรกประสูติพระองค์ทรงดำรงพระอิสริยยศเจ้าหญิงแห่งแซ็กซ์-โคบูร์กและก็อตธา และดัชเชสแห่งแซ็กโซนี จนกระทั่งการสิ้นสุดของสงครามโลกครั้งที่ 1
อภิเษกกับเจ้าชายแห่งเพียดมอนต์
เจ้าหญิงทรงอภิเษกสมรสในวันที่ 8 มกราคม พ.ศ. 2473 ณ กรุงโรม กับ เจ้าชายอุมแบร์โต ซึ่งขณะนั้นทรงดำรงพระอิสริยยศเป็นมกุฎราชกุมารแห่งอิตาลี จากราชวงศ์ซาวอย พระองค์จึงได้ทรงดำรงพระอิสริยยศเป็น สมเด็จเจ้าฟ้าหญิงพระชายาแห่งเพียดมอนต์ (HRH The Princess of Piedmont) และมีพระโอรสและธิดา 4 พระองค์ดังนี้
ชีวิตการอภิเษกสมรสไม่มีความสุข เนื่องจากเจ้าหญิงมารี-โจเซทรงเปิดเผยในการสัมภาษณ์ครั้งหนึ่งอีกหลายปีต่อมาว่า "เราสองคนไม่เคยมีความสุขเลย" โดยมากมาจากการนอกใจและการชอบทั้งสองเพศของเจ้าชายอุมแบร์โต ในช่วงที่พระชนกและชนนีของพระองค์ชี้นำการอภิเษกกับมกุฎราชกุมารแห่งอิตาลีนั้น ไม่มีเชื้อสายของราชวงศ์นิกายคาทอลิกซึ่งมีโอกาสของราชบัลลังก์คนอื่นที่ยังครองโสดอยู่เลย เวลาต่อมาทั้งสองพระองค์ทรงแยกทางกันหลังจากการล่มสลายของระบอบกษัตริย์ในประเทศอิตาลี
การติดต่อกับพันธมิตรช่วงสงครามโลกครั้งที่ 2
ในช่วงสงครามโลกครั้งที่ 2 เจ้าหญิงทรงเป็นหนึ่งจำนวนช่องทางการทูตเพียงน้อยนิดระหว่างค่ายเยอรมัน/อิตาลีและประเทศในทวีปยุโรปอื่น ๆ ที่เกี่ยวข้องกับสงคราม ในฐานะที่เป็นพระกนิษฐาในสมเด็จพระราชาธิบดีเลโอโพลด์ที่ 3 แห่งเบลเยียม (ซึ่งทรงถูกจับเป็นตัวประกันโดยกองกำลังเยอรมัน) และในเวลาเดียวกันก็ใกล้ชิดกับรัฐมนตรีบางคนในคณะรัฐบาลของมุสโซลินี นักการทูตชาวอังกฤษคนหนึ่งในกรุงโรมบันทึกไว้ว่าเจ้าหญิงแห่งเพียดมอนต์ทรงเป็นสมาชิกในพระราชวงศ์อิตาลีพระองค์เดียวที่มีการพิจารณาทางการเมืองที่ดี
พระราชินีเพียงหนึ่งเดือน
หลังจากการสละราชสมบัติที่ล่าช้าในตอนสุดท้าย เจ้าหญิงมารี-โจเซทรงเป็นสมเด็จพระราชินีมเหสีแห่งอิตาลี โดยเริ่มตั้งแต่ 9 พฤษภาคม พ.ศ. 2489 จนกระทั่งถึงการลงประชามติล้มล้างระบอบกษัตริย์ในวันที่ 2 มิถุนายน พ.ศ. 2489 หลังจากระบอบกษัตริย์พ่ายแพ้อย่างย่อยยับ (มากกว่าที่เจ้าหญิงทรงคาดคิดไว้ พระองค์ได้ทรงเกรงว่ามันอาจจะมีเสียงสนับสนุนเพียงเล็กน้อยราวสิบเปอร์เซนต์) พระองค์และพระสวามีเสด็จออกนอกประเทศเพื่อไปประทับในต่างแดนในวันที่ 13 มิถุนายน พ.ศ. 2489
ทรงหย่า
ระหว่างการประทับอยูในต่างแดน สมาชิกทั้งหมดในครอบครัวได้รวมตัวอยู่ด้วยกันเป็นเวลาสั้น ๆ ในประเทศโปรตุเกส แต่เจ้าหญิงกับกษัตริย์อุมแบร์โตทรงตัดสินพระทัยที่จะแยกทางกัน พระองค์และพระโอรสและธิดาทั้งสี่พระองค์เสด็จไปยังประเทศสวิตเซอร์แลนด์ ที่ซึ่งพระองค์ได้ประทับอยู่ตลอดช่วงพระชนม์ชีพที่เหลืออยู่ ในขณะที่กษัตริย์อุมแบร์โตยังคงประทับอยู่ในประเทศโปรตุเกส อย่างไรก็ดี ทั้งสองพระองค์ไม่เคยทรงหย่าร้างกัน ส่วนหนึ่งมาจากเหตุผลทางการเมือง โดยกษัตริย์อุมแบร์โตทรงดำรงพระชนม์ชีพอยู่ด้วยความหวัง (แต่ริบหรี่ลงไปในอีกหลายปี) ในกลับคืนสู่ราชบัลลังก์ และการหย่าร้างถือว่าความเสียหายอย่างมากต่อกษัตริย์นิกายคาทอลิก ทั้งสองพระองค์ทรงเคร่งครัดศาสนามาก (ซึ่งผิดธรรมดาสำหรับราชวงศ์อิตาลี อันมีประวัติการต่อต้านคำสอนในศาสนาคริสต์อย่างแรง) นอกจากนี้ยังเกรงว่าการหย่าร้างอาจนำมาซึ่งความสนใจในเรื่องการมีรสนิยมสองเพศของกษัตริย์ ซึ่งได้เอามาใช้กับพระองค์ในการลงประชามติในปี พ.ศ. 2489 และทำให้พระสันตะปาปาไพอัสที่ 17 ที่แม้ว่าทรงนิยมราชวงศ์อย่างเลื่อมใสศรัทธา ได้ระงับการสนับสนุนอย่างเต็มที่ในปัญหาเกี่ยวกับระบอบราชาธิปไตยออกไป เป็นการตัดสินพระทัยที่พระสันตะปาปาทรงรู้สึกเสียใจอย่างขมขื่นเมื่อระบอบกษัตริย์พ้ายแพ้อย่างย่อยยับ
สิ้นพระชนม์
เจ้าหญิงมารี-โจเซเสด็จนิวัติประเทศอิตาลีหลังจากการเสด็จสวรรคตของพระสวามีเมื่อปี พ.ศ. 2526 และพระองค์ได้สิ้นพระชนม์ลงเมื่อวันที่ 27 มกราคม พ.ศ. 2544 ณ เมืองเจนีวา ด้วยโรคมะเร็งในบัปผาสะเมื่อพระชนมายุ 94 พรรษา โดยทรงดำรงพระชนม์ชีพยาวนานกว่าพระเชษฐาทั้งสองและพระภาติยะบางองค์ การสิ้นพระชนม์ของเจ้าหญิงมารี-โจเซเป็นสื่อชักจูงให้รัฐบาลอิตาลีแก้ไขรัฐธรรมนูญและอนุญาตสมาชิกบุรุษในราชวงศ์ซาวอยเสด็จมาเยือนประเทศอิตาลีได้
เฮเลนี (ดาวบริวาร)
เฮเลนี (Ἑλένη) เป็นดาวบริวารของดาวเสาร์ ค้นพบโดย Laques และLecacheuxในปี ค.ศ. 1980 จากการสังเกตตามพื้นดินที่ หอดูดาวพิคดูมิดิ และมีชื่อเล่นว่า S/1980 S 6 ในปี ค.ศ. 1988 ได้ตั้งชื่ออย่างเป็นทางการมาจากเฮเลนแห่งทรอย หลานสาวของโครนัส ในเทพปกรณัมกรีก ดาวบริวารถูกกำหนดชื่อเล่นว่า Saturn XII
ตำบลสวาย
ตำบลสวาย สามารถหมายถึงตำบลที่มีชื่อเดียวกันนี้ 2 แห่งในอำเภอและจังหวัดต่าง ๆ คือ
สัมพันธ์ บุญญานันต์
พลเอก สัมพันธ์ บุญญานันต์ (เกิด 6 กันยายน พ.ศ. 2486) ประธานกรรมการ บริษัท สามารถเทลคอม จำกัด (มหาชน) อดีตรัฐมนตรีว่าการกระทรวงกลาโหม และที่ปรึกษานายกรัฐมนตรี ในรัฐบาลของ ดร.ทักษิณ ชินวัตร  อดีตนายทหารราชองครักษ์พิเศษ และอดีตปลัดกระทรวงกลาโหม (พ.ศ. 2544 - พ.ศ. 2546)
ประวัติ
สัมพันธ์ บุญญานันต์ สำเร็จการศึกษาจากโรงเรียนสามเสนวิทยาลัย พ.ศ. 2502 และวิทยาศาสตรบัณฑิต จากโรงเรียนนายร้อยพระจุลจอมเกล้าพ.ศ. 2511นักเรียนเตรียมทหารรุ่นที่ 4 วปอ.355 ด้านชีวิตครอบครัว สมรสกับคุณหญิงปราณี บุญญานันต์ มีบุตรสาว 3 คน ได้แก่ นางธัญนัฏ โพธิ์พฤกษาวงศ พันโทหญิง กชพรรณ บุญญานันต์ และนาง พาณินี ไชยสระแก้ว
การทำงาน
สัมพันธ์ บุญญานันต์ เริ่มรับราชการทหารหลังจากสำเร็จการศึกษาจากโรงเรียนนายร้อยพระจุลจอมเกล้า จนได้รับการเลื่อนตำแหน่งเป็นผู้บังคับกองบินปีกหมุนที่ 3 ศูนย์การบินทหารบก เมื่อปี พ.ศ. 2524 เป็นหัวหน้ากองส่งกำลังบำรุง ปี พ.ศ. 2526 ต่อมาได้รับแต่งตั้งเป็นเจ้ากรมยุทธบริการทหาร ในปี พ.ศ. 2537 เป็นผู้อำนวยการสำนักงบประมาณกลาโหม พ.ศ. 2538
ในวันที่ 14 มีนาคม พ.ศ. 2548 ได้รับการแต่งตั้งเป็นที่ปรึกษานายกรัฐมนตรี
ในวันที่ 1 ธันวาคม พ.ศ. 2560 ได้รับการแต่งตั้งเป็น ประธานกรรมการ บริษัท สามารถเทลคอม จำกัด (มหาชน)
งานการเมือง
พลเอกสัมพันธ์ บุญญานันต์ ได้รับการแต่งตั้งเป็นสมาชิกวุฒิสภา เมื่อปี พ.ศ. 2535 จากนั้นในปี พ.ศ. 2546 ได้รับการแต่งตั้งเป็นผู้ช่วยรัฐมนตรีประจำกระทรวงกลาโหม และเป็นรัฐมนตรีว่าการกระทรวงกลาโหม ในปี พ.ศ. 2547 ในรัฐบาลของ ดร.ทักษิณ ชินวัตร
ฌูแซ็ป มาริอา อัสปินัส
ฌูแซ็ป มาริอา อัสปินัส (Josep Maria Espinàs) (7 มีนาคม ค.ศ. 1927 – 5 กุมภาพันธ์ ค.ศ. 2023) เป็นนักเขียน นักข่าว ผู้จัดพิมพ์ ชาวคาตาลัน เป็นผลงานในด้านผลงานนิยาย งานเขียนท่องเที่ยว และบทความในหนังสือพิมพ์ อัสปินัสยังได้ร่วมกับเฌามา ปิกัส ประพันธ์เนื้อเพลงอย่างเป็นทางการของสโมสรฟุตบอลบาร์เซโลนา เพลง กันดัลบาร์ซา
อ้างอิง
19272023
124 แอลเคสต์
124 Alkeste เป็นดาวเคราะห์น้อยในแถบดาวเคราะห์น้อย ตั้งชื่อตาม Alcestis เจ้าหญิงในเทพนิยายกรีก
ดีโยกู ฌอตา
ดีโยกู ฌูแซ ไตไชรา ดา ซิลวา (Diogo José Teixeira da Silva; เกิด 4 ธันวาคม ค.ศ. 1996) หรือที่รู้จักกันในชื่อ ดีโยกู ฌอตา (Diogo Jota) เป็นนักฟุตบอลชาวโปรตุเกส ปัจจุบันเล่นในตำแหน่งกองหน้าให้กับลิเวอร์พูลและทีมชาติโปรตุเกส
เขาเริ่มต้นอาชีพกับปาซุชดึฟึไรราในปรีไมราลีกา ก่อนที่จะเซ็นสัญญากับอัตเลติโกมาดริดในอีกสองฤดูกาลถัดมา และถูกปล่อยยืมตัวให้กับโปร์ตูและวุลเวอร์แฮมป์ตันวอนเดอเรอส์ ต่อมาใน ค.ศ. 2018 เขาย้ายไปสโมสรหลังแบบถาวร เขาเซ็นสัญญากับลิเวอร์พูลใน ค.ศ. 2020.
ฌอตาเคยเล่นให้กับทีมชาติโปรตุเกสรุ่นอายุไม่เกิน 19, 21 และ 23 ปี และลงเล่นให้กับทีมชาติชุดใหญ่ครั้งแรกใน ค.ศ. 2019
ฤดูกาล 2020-21
วันที่ 19 กันยายน ค.ศ. 2020 ฌอตาย้ายมาร่วมทีมลิเวอร์พูล ด้วยค่าตัว 41 ล้านปอนด์ ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ฌอตาลงเล่นให้กับ ลิเวอร์พูล เป็นนัดแรก โดยถูกส่งลงมาเป็นตัวสำรอง ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ ต่อมา ในวันที่ 28 กันยายน ค.ศ. 2020 ฌอตาทำประตูแรกในสีเสื้อของลิเวอร์พูล ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 3-1 ต่อมา ในวันที่ 24 ตุลาคม ค.ศ. 2020 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เชฟฟีลด์ยูไนเต็ด 2-1 ต่อมา ในวันที่ 27 ตุลาคม ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม กลุ่ม D ฌอตาทำประตูแรกในยูฟ่าแชมเปียนส์ลีก ฤดูกาล 2020–21 นัดที่ ลิเวอร์พูล เปิดสนามแอนฟีลด์เอาชนะ มิดทิลลันด์ จากเดนมาร์ก 2-0 และนับเป็นประตูที่ 10,000 ในประวัติศาสตร์ของสโมสรลิเวอร์พูลอีกด้วย ต่อมา ในวันที่ 31 ตุลาคม ค.ศ. 2020 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เวสต์แฮมยูไนเต็ด 2-1 ต่อมา ในวันที่ 3 พฤศจิกายน ค.ศ. 2020 ยูฟ่าแชมเปียนส์ลีก ฤดูกาล 2020–21 รอบแบ่งกลุ่ม D ฌอตาทำแฮตทริกครั้งแรกของเขาให้กับ ลิเวอร์พูล ในนัดที่ ลิเวอร์พูล เอาชนะ อาตาลันตา จากอิตาลิ ที่สตาดีโออัตเลตีอัซซูร์รีดีตาเลีย 5-0 ต่อมา ในวันที่ 22 พฤศจิกายน ค.ศ. 2020 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 3-0 ต่อมา ในวันที่ 28 ตุลาคม ค.ศ. 2020 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เสมอกับ ไบรตันแอนด์โฮฟอัลเบียน ที่สนามกีฬาอเมริกันเอ็กซ์เพรสคอมมูนิตี 1-1
ในวันที่ 15 มีนาคม 2020 ฌอตาทำประตูที่ 6 ในพรีเมียร์ลีก ในนัดที่ ลิเวอร์พูล เอาชนะทีมเก่าของเขา วุลเวอร์แฮมป์ตันวอนเดอเรอส์ ที่สนามกีฬาโมลีนิวส์ 1-0 ต่อมา ในวันที่ 3 เมษายน ค.ศ. 2021 ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 3-0 ต่อมา ในวันที่ 13 พฤษภาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 4-2
ฤดูกาล 2021-22
ในวันที่ 14 สิงหาคม ค.ศ. 2021 ฌอตาทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เอาชนะ นอริชซิตี ที่แคร์โรว์โรด 3-0 ต่อมา ในวันที่ 21 สิงหาคม ค.ศ. 2021 ฌอตาทำประตูที่ 2 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ เบิร์นลีย์ 2-0 ต่อมา ในวันที่ 18 กันยายน ค.ศ. 2021 ฌอตาทำประตูที่ 3 ในพรีเมียร์ลีก ในนัดที่ ลิเวอร์พูล เสมอกับ เบรนต์ฟอร์ด ที่เบรนต์ฟอร์ดคอมมิวนิตีสเตเดียม 3-3 ต่อมา ในวันที่ 24 ตุลาคม ค.ศ. 2021 ฌอตาทำประตูที่ 4 ในพรีเมียร์ลีก ในนัดที่ ลิเวอร์พูล เอาชนะ แมนเชสเตอร์ยูไนเต็ด ที่โอลด์แทรฟฟอร์ด 5-0 ต่อมา ในวันที่ 3 พฤศจิกายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B ฌอตาทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ อัตเลติโกเดมาดริด จากสเปน 2-0 ต่อมา ในวันที่ 20 พฤศจิกายน ค.ศ. 2021 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ อาร์เซนอล 4-0 ต่อมา ในวันที่ 27 พฤศจิกายน ค.ศ. 2021 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0 ต่อมา ในวันที่ 1 ธันวาคม ค.ศ. 2021 ฌอตาทำประตูที่ 8 ในพรีเมียร์ลีก ในนัดที่ ลิเวอร์พูล เอาชนะ เอฟเวอร์ตัน ที่กูดิสันพาร์ก 4-1 ต่อมา ในวันที่ 16 ธันวาคม ค.ศ. 2021 ฌอตาทำประตูที่ 9 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ นิวคาสเซิลยูไนเต็ด 3-1 ต่อมา ในวันที่ 19 ธันวาคม ค.ศ. 2021 ฌอตาทำประตูที่ 10 ในพรีเมียร์ลีก ในนัดที่ ลิเวอร์พูล เสมอกับ ทอตนัมฮอตสเปอร์ ที่สนามกีฬาทอตนัมฮอตสเปอร์ 2-2 ต่อมา ในวันที่ 22 ธันวาคม ค.ศ. 2021 ฟุตบอลลีกคัพ รอบ 5 ฌอตายิงประตู ในนัดที่ ลิเวอร์พูล เปิดสนามแอนฟีลด์เสมอกับ เลสเตอร์ซิตี 3-3 สุดท้าย ลิเวอร์พูล เอาชนะในการดวลจุดโทษ 5-4 ช่วยให้ ลิเวอร์พูล ผ่านเข้ารอบรองชนะเลิศ ฟุตบอลลีกคัพ ได้สำเร็จ
ในวันที่ 20 มกราคม ค.ศ. 2022 ฟุตบอลลีกคัพ รอบรองชนะเลิศ นัดที่สอง ฌอตายิง 2 ประตู ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 รวมผลสองนัด ลิเวอร์พูล เอาชนะ อาร์เซนอล 2-0 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 6 กุมภาพันธ์ ค.ศ. 2022 เอฟเอคัพ รอบ 4 ฌอตายิงประตู ในนัดที่ ลิเวอร์พูล เปิดสนามแอนฟีลด์เอาชนะ คาร์ดิฟฟ์ซิตี 3-1 ช่วยให้ ลิเวอร์พูล ผ่านเข้ารอบ 5 เอฟเอคัพ ได้สำเร็จ ต่อมา ในวันที่ 10 กุมภาพันธ์ ค.ศ. 2022 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ เลสเตอร์ซิตี 2-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 16 มีนาคม ค.ศ. 2022 ฌอตาทำประตูที่ 13 ในพรีเมียร์ลีก ในนัดที่ ลิเวอร์พูล เอาชนะ อาร์เซนอล ที่เอมิเรตส์สเตเดียม 2-0 ต่อมา ในวันที่ 20 มีนาคม ค.ศ. 2022 เอฟเอคัพ รอบก่อนรองชนะเลิศ ฌอตายิงประตูชัย ในนัดที่ ลิเวอร์พูล เอาชนะ นอตทิงแฮมฟอเรสต์ ที่ซิตีกราวด์ 1-0 ช่วยให้ ลิเวอร์พูล ผ่านเข้ารอบรองชนะเลิศ เอฟเอคัพ ได้สำเร็จ ต่อมา ในวันที่ 2 เมษายน ค.ศ. 2022 ฌอตาทำประตูที่ 14 ในพรีเมียร์ลีก ด้วยลูกจุดโทษ ในนัดที่ ลิเวอร์พูล เปิดสนามแอนฟีลด์เอาชนะ วอตฟอร์ด 2-0 ต่อมา ในวันที่ 10 เมษายน ค.ศ. 2022 ฌอตาทำประตูที่ 15 ในพรีเมียร์ลีก ในนัดที่ ลิเวอร์พูล เสมอกับ แมนเชสเตอร์ซิตี ที่เอติฮัดสเตเดียม 2-2
ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ฤดูกาล 2022-23
ในวันที่ 2 สิงหาคม ค.ศ. 2022 ฌอตาตัดสินใจต่อสัญญา 5 ปี กับสโมสรลิเวอร์พูล จนถึงปี ค.ศ. 2027
ในวันที่ 17 เมษายน ค.ศ. 2023 ฌอตายิง 2 ประตู ในนัดที่ ลิเวอร์พูล เอาชนะ ลีดส์ยูไนเต็ด ที่เอลแลนด์โรด 6-1 ต่อมา ในวันที่ 22 เมษายน ค.ศ. 2023 ฌอตายิง 2 ประตู ในนัดที่ ลิเวอร์พูล เปิดสนามแอนฟีลด์เอาชนะ นอตทิงแฮมฟอเรสต์ 3-2 ต่อมา ในวันที่ 30 เมษายน ค.ศ. 2023 ฌอตาทำประตูที่ 5 ในพรีเมียร์ลีก ในนัดที่ ลิเวอร์พูล เปิดสนามแอนฟีลด์เอาชนะ ทอตนัมฮอตสเปอร์ 4-3 ต่อมา ในวันที่ 28 พฤษภาคม ค.ศ. 2023 ฌอตายิง 2 ประตู ในนัดที่ ลิเวอร์พูล เสมอกับ เซาแทมป์ตัน 4-4
ฤดูกาล 2023-24
ในวันที่ 19 สิงหาคม ค.ศ. 2023 ฌอตาทำประตูแรกในพรีเมียร์ลีก ฤดูกาล 2023–24 นัดที่ ลิเวอร์พูล เปิดสนามแอนฟีลด์เอาชนะ บอร์นมัท 3-1
เกียรติประวัติ
วุลเวอร์แฮมป์ตันวอนเดอเรอส์
ลิเวอร์พูล
โปรตุเกส
โทรศัพท์
โทรศัพท์ เป็นรูปแบบหนึ่งของการสื่อสารทางไกลด้วยเสียง อาจหมายถึง
ทางหลวงแผ่นดินหมายเลข 334
ทางหลวงแผ่นดินหมายเลข 334 เริ่มต้นที่สี่แยกบ้านรอ แยกออกจากทางหลวงแผ่นดินหมายเลข 309 ไปทางทิศตะวันออก ผ่านสามแยกบ้านอิฐ (แยกทางเลี่ยงเมืองอ่างทอง) ซึ่งตัดกับ ทางหลวงแผ่นดินหมายเลข 368 และไปสิ้นสุดที่แยกทางต่างระดับอ่างทอง ตัดกับทางหลวงแผ่นดินหมายเลข 32 บริเวณกิโลเมตรที่ 50 แล้วต่อกับ ทางหลวงแผ่นดินหมายเลข 3267 ซึ่งไป อำเภอท่าเรือ โดยทางหลวงแผ่นดินหมายเลข 334 เป็นส่วนหนึ่งของถนนโพธิ์พระยา–ท่าเรือ เป็นเส้นทางในความรับผิดชอบของแขวงทางหลวงอ่างทอง
123 บรุนฮิลด์
123 Brunhild เป็นดาวเคราะห์น้อยในแถบดาวเคราะห์น้อย ตั้งชื่อตาม Brynhildr วาลคิรีในตำนานนอร์ส
พระมงคลสุทธิคุณ (ฟู อติภทฺโท)
พระมงคลสุทธิคุณ นามเดิม ฟู ดวงดารา ฉายา อติภทฺโท เป็นพระราชาคณะชั้นสามัญ อดีตที่ปรึกษาเจ้าคณะอำเภอบางปะกง และอดีตเจ้าอาวาสวัดบางสมัคร
ชาติภูมิ
พระมงคลสุทธิคุณ (หลวงพ่อฟู) มีนามเดิมว่า ฟู ดวงดารา เกิดเมื่อวันที่ 3 ธันวาคม พ.ศ. 2465 ตรงกับวันอาทิตย์ ขึ้น 15 ค่ำ เดือนอ้าย ปีจอ ณ บ้านบางสมัคร อำเภอบางปะกง จังหวัดฉะเชิงเทรา โยมบิดาชื่อนายนุ่ม ดวงดารา โยมมารดาชื่อนางเปี่ยม ดวงดารา ในช่วงวัยเยาว์ ได้รับการศึกษาจนจบระดับชั้นประถมศึกษาปีที่ 4 จากนั้นจึงได้ออกมาช่วยบิดา-มารดาประกอบอาชีพ ด้วยครอบครัวมีฐานะยากจน
อุปสมบท
เมื่ออายุครบ 20 ปีบริบูรณ์ ได้อุปสมบทเป็นพระภิกษุสงฆ์เมื่อวันพฤหัสบดีที่ 1 พฤษภาคม พ.ศ. 2485 ณ พัทธสีมาวัดบางสมัคร โดยมีพระครูพิบูลย์คณารักษ์ (ดิ่ง คงฺคสุวณฺโณ) วัดอุสภาราม (บางวัว) เป็นพระอุปัชฌาย์ พระครูธรรมกิจจานุรักษ์ (ชื้อ พฺรหฺมสโร) วัดทองนพคุณ เขตคลองสาน กรุงเทพฯ เป็นพระกรรมวาจาจารย์ พระครูเมธีธรรมโฆสิต (จอม) อดีตเจ้าอาวาสวัดบางสมัคร เป็นพระอนุสาวนาจารย์ ได้รับฉายาว่า “อติภทฺโท”
ด้านพุทธาคม
หลวงพ่อฟูได้สืบทอดพุทธาคมจากพระเกจิคณาจารย์หลายรูป อาทิ หลวงพ่อดิ่ง วัดบางวัว, หลวงพ่อคง วัดวังสรรพรส, หลวงพ่อบุญมี วัดบึงกระจับ เป็นต้น
มรณภาพ
พระมงคลสุทธิคุณ มรณภาพเมื่อวันที่ 9 ตุลาคม พ.ศ. 2564 เวลา 02.00 น. ณ โรงพยาบาลจุฬาลงกรณ์ สภากาชาดไทย สิริอายุ 98 ปี พรรษา 79
อินเกเบิร์กแห่งเดนมาร์ก
พระนางอินเกเบิร์กแห่งเดนมาร์ก เสด็จพระราชสมภพเมื่อ ค.ศ. 1175 พระองค์เป็นพระราชธิดาในพระเจ้าวัลเดมาร์ที่ 1 แห่งเดนมาร์กกับโซเฟียแห่งมินสก์ พระองค์เป็นพระราชนัดดาของวอร์โลดาร์แห่งมินส์กับริเชซาแห่งโปแลนด์ พระมารดาของพระองค์เป็นพระขนิษฐภคินีของพระเจ้าคนุตมหาราช
พระนางอินเกเบิร์ก ทรงอภิเษกสมรสเมื่อวันที่ 15 สิงหาคม 1193 กับพระเจ้าฟิลิปที่ 2 แห่งฝรั่งเศส หลังการสิ้นพระชนม์ของอิซาเบลลาแห่งเฮนนุล์ทพระมเหสีองค์แรกในพระเจ้าฟิลิปที่ 2
การอภิเษกสมรส
อิงเกอร์บอร์กอภิเสกสมรสกับพระเจ้าฟิลิปที่ 2 ออกุสตุสแห่งฝรั่งเศสเมื่อวันที่ 15 สิงหาคม ค.ศ. 1193 หลังการสิ้นพระชนม์ของพระมเหสีคนแรกของฟิลิป อิซาเบลลาแห่งเอโนลต์ พระองค์มีสินสอดก้อนโตที่พระเชษฐา พระเจ้าคนุดที่ 6 แห่งเดนมาร์ก ให้ติดตัวมาด้วย เมื่อแต่งงาน พระองค์ได้รับชื่อใหม่ว่าอิซัมบูร์ วันหลังจากที่แต่งงานกับอิงเกอบอร์ก พระเจ้าฟิลิปเกิดเปลี่ยนใจ และพยายามจะส่งพระองค์กลับเดนมาร์ก อิงเกอบอร์กหนีไปคอนเวนต์ในซวยส์ซงส์ที่พระองค์ได้ยื่นคัดค้านต่อพระสันตะปาปาเซเลสตินที่ 3
สามเดือนหลังการแต่งงาน ฟิลิปเรียกประชุมสภานักบวชในคอมปิเยญและให้วาดผังตระกูลแบบผิดๆ ขึ้นมาเพื่อแสดงให้เห็นว่าพระองค์กับอินเกอบอร์กเป็นญาติกันผ่านทางพระมเหสีคนแรกของฟิลิป กฎศาสนาในสมัยนั้นไม่อนุญาตให้ชายแต่งงานกับหญิงที่มีบรรพบุรุษร่วมกันในช่วงเจ็ดรุ่นอายุคน สภาจึงประกาศให้การแต่งงานเป็นโมฆะ
อินเกอบอร์กยื่นคัดค้านอีกครั้งและชาวเดนส่งคณะผู้แทนไปพบพระสันตะปาปาเซเลสตินที่ 3 พวกเขาโน้มน้าวพระองค์ว่าผังตระกูลปลอมนั้นไม่ถูกต้อง แต่พระสันตะปาปาทำเพียงแค่ประกาศให้การประกาศให้เป็นโมฆะไม่ชอบด้วยกฎหมายและห้ามไม่ใหม่ฟิลิปแต่งงานใหม่ ฟิลิปไม่สนใจคำตัดสินของพระสันตะปาปา อินเกอบอร์กใช้เวลาตลอด 20 ปีหลังจากนั้นในสภาพเสมือนถูกจองจำในปราสาทฝรั่งเศสหลายแห่ง ครั้งหนึ่งพระองค์ได้ใช้เวลามากกว่าหนึ่งทศวรรษในปราสาทเอต็อมป์ส์ทางตะวันตกเฉียงใต้ของปารีส พระเชษฐาของพระองค์ พระเจ้าคนุตที่ 6 กับคณะที่ปรึกษายังคงเดินหน้าต่อต้านการประกาศให้เป็นโมฆะต่อไป แหล่งข้อมูลในสมัยนั้นยังระบุด้วยว่าที่ปรึกษาของฟิลิปในฝรั่งเศสหลายคนสนับสนุนอินเกอบอร์ก
การปกป้องที่ได้รับ
พระสันตะปาปาเซเลสตินปกป้องพระราชินีแต่ก็ช่วยพระองค์ได้ไม่มาก ฟิลิปขอให้พระสันตะปาปาประกาศให้การแต่งงานเป็นโมฆะด้วยเหตุผลว่าไม่สมบูรณ์เนื่องจากโดนคุณไสยทำให้เสื่อมสมรรถภาพทางเพศ ฟิลิปไม่เคยใยดีอิงเกอบอร์ก แต่อิงเกอบอร์กยืนกรานว่าการแต่งงานสมบูรณ์แล้ว และพระองค์เป็นพระมเหสีและพระราชินีแห่งฝรั่งเศสอย่างถูกต้องตามกฎหมาย
ฟิลิปแต่งงานกับแอ็กเนสแห่งเมราเนียในเดือนมิถุนายน ค.ศ. 1196 ทว่าในปี ค.ศ. 1198 พระสันตะปาปาคนใหม่ อินโนเซนต์ที่ 3 ประกาศให้การแต่งงานครั้งนี้เป็นโมฆะเนื่องจากการแต่งงานครั้งก่อนยังคงถูกต้องในทางกฎหมาย พระองค์สั่งให้ฟิลิปไล่แอ็กเนสไปและรับอินเกอบอร์กกลับมา อินเกอบอร์กเขียนจดหมายถึงพระองค์ กล่าวว่าถูกทำร้ายและถูกทิ้งให้โดดเดี่ยว และอ้างว่าทรงคิดที่จะฆ่าตัวตายเพราะได้รับการปฏิบัติที่โหดร้าย
ฟิลิปตอบโต้ด้วยการขังอินเกอบอร์กไว้ในชาโตเดต็อมป์ในเอสซอน อินเกอบอร์กถูกขังไว้ในหอคอยเป็นนักโทษ ได้รับอาหารไม่บ่อยนักและบางครั้งก็ไม่เพียงพอ ไม่มีใครได้รับอนุญาตให้เข้าพบพระองค์ ยกเว้นครั้งเดียวที่อนุศาสนาจารย์ชาวเดนมาร์กสองคนได้รับอนุญาตให้เข้าพบพระองค์ได้ ขณะเดียวกันฟิลิปพาแอ็กเนสกลับมาและอยู่กินกันต่อไป ทรงมีพระโอรสธิดาด้วยกันสองคน เป็นพระโอรสหนึ่งคน การฝ่าฝืนคำสั่งทำให้ฟิลิปถูกตัดขาดออกจากศาสนาในปี ค.ศ. 1200 และเมื่อกษัตริย์ไม่ยอมเชื่อฟัง พระสันตะปาปาอินโนเซนต์ที่ 3 จึงให้ฝรั่งเศสโดนคำสั่งห้ามในปี ค.ศ. 1199 จนถึงเดือนกันยายน ค.ศ. 1200 เมื่อฟิลิปกล่าวว่าจะยอมเชื่อฟัง ต่อมาพระองค์ผิดคำสัญญานั้น แอ็กเนสตายในปีต่อมา
ในปี ค.ศ. 1201 ฟิลิปขอให้พระสันตะปาปาประกาศให้พระโอรสธิดาของพระองค์เป็นบุตรตามกฎหมาย และพระสันตะปาปายอมสนับสนุนพระองค์ในทางการเมือง ทว่าต่อมาในปีนั้นฟิลิปขอให้ประกาศให้การแต่งงานเป็นโมฆะอีกครั้ง โดยอ้างว่าอิงเกอบอร์กพยายามทำเสน่ห์ใส่พระองค์ในคืนแต่งงานจนทำให้พระองค์ไม่สามารถทำให้การแต่งงานสมบูรณ์ได้ พระองค์จึงขอหย่าด้วยข้อหาใช้เวทมนตร์คุณไสย ความพยายามครั้งนี้ล้มเหลวเช่นเคย
ประเทศมัลดีฟส์ในโอลิมปิกเยาวชนฤดูร้อน 2010
ประเทศมัลดีฟส์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติมัลดีฟส์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศมัลดีฟส์ไม่ได้รับเหรียญรางวัล
กรีฑา
ผลการแข่งขันดังนี้ :
ภาพยนตร์ไซไฟ
ภาพยนตร์บันเทิงคดีวิทยาศาสตร์หรือภาพยนตร์ไซไฟ เป็นแนวภาพยนตร์อย่างหนึ่งซึ่งเป็นบันเทิงคดีวิทยาศาสตร์ กล่าวคือมีการอาศัยอุปกรณ์หรือปรากฏการณ์หรือฉากหลังที่เป็นการจินตนาการขึ้นโดยอิงวิทยาศาสตร์ที่ยังไม่ใช่วิทยาศาสตร์โดยทางการปัจจุบัน เช่น สิ่งมีชีวิตนอกโลก โลกต่างดาว ประสาทสัมผัสพิเศษ และการเดินทางข้ามเวลา เป็นต้น รวมถึงสิ่งที่เป็นอนาคต เช่น ยานอวกาศ หุ่นยนต์ ไซบอร์ก การเดินทางระหว่างดวงดาว หรือเทคโนโลยีอื่นๆ บ่อยครั้งภาพยนตร์ไซไฟถูกใช้เพื่อขับเน้นประเด็นทางสังคมหรือการเมือง หรือเพื่อสำรวจประเด็นทางปรัชญา เช่น ความเป็นมนุษย์
แนวภาพยนตร์เช่นนี้มีอยู่ตั้งแต่สมัยภาพยนตร์เงียบ ตั้งแต่การใช้เทคนิกภาพพิเศษโดยจอร์จ เมลีแยร์ ใน A Trip to the Moon (1902) ต่อมาจนถึง Metropolis (1927) ซึ่งเป็นภาพยนตร์ไซไฟขนาดยาวเรื่องแรก ในช่วงคริสตทศวรรษ 1930-1950 ภาพยนตร์ไซไฟยังถูกมองว่าเป็นภาพยนตร์ทุนต่ำแบบเกรดบี จนกระทั่งสแตนลีย์ คูบริก ทำ 2001: A Space Odyssey (1968) ออกฉาย ภาพยนตร์แนวนี้จึงได้รับการยอมรับอย่างจริงจังมากขึ้น ตั้งแต่ปลายคริสตทศวรรษ 1970 หลังจากความสำเร็จของ Star Wars ภาพยนตร์ไซไฟทุนสร้างสูงที่มีเทคนิกพิเศษน่าตื่นตาก็ได้รับความนิยมอย่างมากจนมาถึงปัจจุบัน
ประเทศแคนาดาในโอลิมปิกฤดูร้อน 1900
กรีฑา
ผลการแข่งขันดังนี้ :
ภิกษุณีจิ้งเจี่ยน
ภิกษุณีจิ้งเจี่ยน หรือ จิงเจียน เป็นภิกษุณีรูปแรกของประเทศจีน แห่งอารามจู๋หลินซื่อ เมืองลั่วหยาง
ประวัติ
ภิกษุณีจิ้งเจี่ยนมีชื่อเดิมว่า หลิงยี่ แซ่จุง เป็นชาวเมืองเปิงเจิง บิดาแซ่ตัน เคยดำรงตำแหน่งข้าหลวงแห่งเมืองหวูเว่ จิ้งเจี่ยนเป็นผู้สนใจในการศึกษาเล่าเรียนมาแต่เด็ก เธอเป็นหม้ายตั้งแต่อายุยังน้อย และด้วยฐานะครอบครัวที่ยากจน เธอจึงรับจ้างสอนพิเศษให้แก่ลูกข้าราชการต่างๆโดยสอนดนตรี และการอ่านเขียน ต่อมา เมื่อเธอได้ฟังเกี่ยวกับคำสอนในพุทธศาสนา เธอจึงเกิดศรัทธา แต่ไม่สามารถหาอาจารย์ที่จะสอนเธอได้ ในเวลาต่อมา เมื่อเธอได้พบกับภิกษุฟาซื่อ ซึ่งเป็นอาจารย์ที่รอบรู้ในพุทธศาสนา และได้สร้างวัดขึ้นที่ประตูเมืองด้านตะวันตกของเมืองหลวงในสมัยเจียนซิง จิ้งเจี่ยนจึงไปนมัสการพระอาจารย์รูปนี้ ซึ่งเป็นผู้สอนธรรมะแก่เธอ ทำให้เธอเป็นผู้มีความตื่นในทางจิตวิญญาณ เธอได้ไตร่ตรองว่าเธอควรแสวงหาผลประโยชน์ในทางธรรมในขณะที่เธอยังมีสุขภาพดีอยู่และร่างกายแข็งแรง เธอจึงยืมพระสูตรในทางพุทธศาสนาจากพระอาจารย์ และเริ่มต้นศึกษาพระธรรมอย่างจริงจัง จนเข้าใจหลักธรรมในพุทธศาสนา
ปลงผม
จิ้งเจี่ยนได้เดินทางไปติดต่อถามวิธีบวชภิกษุณีและข้อวัตรจากนั้นจิ้งเจี่ยนได้ตัดสินใจปลงผมและขอรับศีล 10 จากพระอุปัชฌาย์ มีผู้หญิงร่วมบวชพร้อมเธอ24คนแล้วก่อตั้งอารามจู๋หลินซื่อ(วัดป่าไผ่) ในขณะเดียวกันเธอก็สอนธรรม มีท่าทีสง่าผ่าเผย คือการปฏิบัติทางสายกลางเป็นผู้มีจริยวัตรมั่นคงในธรรม
อุปสมบท
ท่านได้อุปสมบทอย่างเป็นทางการ กลางน้ำพร้อมกับภิกษุณีอีก 3 รูป ปรากฏว่ามีกลิ่นหอมประหลาด ซึ่งว่ากันว่าเป็นการสรรเสริญคุณธรรมของภิกษุณีจิ้งเจี่ยน ภิกษุณีจิ้งเจี่ยนยังคงสอนและเผยแพร่ธรรมจนมีผู้คนศรัทธามากมาย
บังเกิดปาฏิหาริย์ อำลาขึ้นฟ้า
ในปลายปีสมัยเฉิงปิง(พ.ศ. 900-904)ประชาชนได้กลิ่นหอมประหลาดนั้นอีกครั้ง และปรากฏมีควันสีแดงลอยกลางอากาศในเวลาเดียวกัน มีผู้หญิงถือดอกไม้หลากสีในมือ ได้ลอยมาจากอากาศ ภิกษุณีจิ้งเจี่ยนดีใจที่ได้พบหญิงคนนี้ ท่านจึงได้กล่าวกับภิกษุณีรูปอื่นว่า ดูแลตัวของท่านเองให้ดีในอนาคต ฉันจะลาพวกท่านไปแล้วละ เมื่อกล่าวอำลาจบ ภิกษุณีจิ้งเจี่ยนก็ลอยขึ้นไปในอากาศ ทางที่ท่านล่องลอยขึ้นไปนั้น มองดูเหมือนสายรุ้งที่พุ่งตรงขึ้นไปในฟากฟ้า ในปีที่จากไปท่านอายุได้ 70 พรรษา
122 เกอร์ดา
122 Gerda เป็นดาวเคราะห์น้อยในแถบดาวเคราะห์น้อย ตั้งชื่อตาม Gerðr ภรรยาของเทพเจ้า Freyr ในตำนานนอร์ส
มาเก๊าในเอเชียนเกมส์ 2010
ประเทศมาเก๊า เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) หรือ เอเชียนเกมส์ 2010 ซึ่งจัดขึ้นที่เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12-27 พฤศจิกายน พ.ศ. 2553 คณะกรรมการโอลิมปิกแห่งประเทศมาเก๊า ส่งนักกีฬา คน เพื่อแข่งขัน  กีฬา ผลการแข่งขันครั้งนี้ประเทศมาเก๊าได้รับ 1 เหรียญทอง 1 เหรียญเงิน และ 4 เหรียญทองแดง รวมทั้งหมด 6 เหรียญ
นักกีฬาที่ได้รับเหรียญรางวัล
นักกีฬาที่ได้รับเหรียญรางวัล มีรายชื่อดังต่อไปนี้
มือกอลายิว
มือกอลายิว (Микола́їв, ) เดิมชื่อ นีโคลาเยฟ (Никола́ев, ) เป็นนครและเทศบาลทางตอนใต้ของประเทศยูเครนและเป็นศูนย์กลางการบริหารของแคว้นมือกอลายิว มีประชากร 476,101 คน (ประมาณการ ค.ศ. 2021)
มือกอลายิวเป็นศูนย์กลางการคมนาคมขนส่งที่สำคัญของประเทศยูเครน (ท่าเรือทะเล ท่าเรือพาณิชย์ ท่าเรือแม่น้ำ ชุมทางหลวงและชุมทางรถไฟ ท่าอากาศยาน) และอาจกล่าวได้ว่านครนี้เป็นศูนย์กลางการต่อเรือหลักของทะเลดำ เพราะนอกจากอู่ต่อเรือสามแห่งในนครแล้ว มือกอลายิวยังมีศูนย์วิจัยหลายแห่งที่เชี่ยวชาญด้านการต่อเรือ เช่น ศูนย์วิจัยและออกแบบการต่อเรือแห่งรัฐ, ศูนย์ซอเรีย-มัชปรอแอกต์ และศูนย์อื่น ๆ
ผังที่เป็นระเบียบของนครมือกอลายิวสะท้อนให้เห็นว่ามีการวางแผนพัฒนานครอย่างดีนับตั้งแต่การก่อตั้ง ถนนสายหลักซึ่งรวมถึงถนนสายสามสายที่ทอดตัวในแนวตะวันออก-ตะวันตกมีความกว้างมากและมีต้นไม้เรียงราย พื้นที่ส่วนใหญ่ของมือกอลายิวประกอบด้วยสวนสาธารณะที่สวยงาม สวนแปแรมอฮีเป็นสวนสาธารณะขนาดใหญ่บนคาบสมุทรทางทิศเหนือของใจกลางนครมือกอลายิว บนฝั่งเหนือของแม่น้ำอินฮุล
นัม แท-ฮย็อน
นัม แท-ฮย็อน (Hangul: 남태현; เกิด 10 พฤษภาคม ค.ศ. 1994) หรือที่รู้จักกันในชื่อ แทฮย็อน เป็นนักร้อง นักแต่งเพลง โปรดิวเซอร์ นักแสดงชาวเกาหลีใต้ แทฮย็อนเป็นอดีตสมาชิกวินเนอร์ และมีส่วนร่วมในการผลิตและแต่งเพลงของวง
พรีเดบิวต์: WIN: Who Is Next, Winner TV
ก่อนที่แทฮยอนจะเปิดตัวในนามสมาชิกของวินเนอร์ แทฮยอนเคยเต้นเป็น Backup dancer ให้กับคอนเสิร์ตวายจีแฟมิลี่เมื่อปี 2554.
ปี 2557 แทฮยอนได้เข้าแข่งขันในรายการเรียลลิตี้ WIN: Who Is Next ในฐานะเด็กฝึกหัด "ทีม เอ" ซึ่งต่อมาเปิดตัวในชื่อวงวินเนอร์ แทฮยอนได้ร่วมแต่งและร่วมเขียนเพลงที่ใช้ในการแข่งขันในรายการจำนวน 2 เพลง และในปีนั้นเองแทฮยอนก็ได้ไปปรากฏตัวเป็นส่วนหนึ่งในมิวสิควีดีโอเพลง Ringa Linga ของรุ่นพี่ในค่ายอย่างแทยัง ต่อมาในเดือนธันวาคมแทฮยอนก็ได้ออกรายการวาไรตี้ชื่อWinner TV ร่วมกับวงวินเนอร์ ออกอากาศทางช่อง Mnet
2557-2558: เดบิวต์อย่างเป็นทางการ, อัลบัม 2014 S/S และปรากฏตัวทางรายการทีวี
ปี 2558 ระหว่างที่วงอยู่ในช่วงพัก แทฮยอนได้เดบิวต์เป็นนักแสดงในละครเว็บดราม่าเรื่อง Midnight Girl และในปีเดียวกันนี้เองแทฮยอนก็ได้ร่วมแสดงสมทบในละครเรื่อง Late Night Restaurant
2559: EXIT:E, ปรากฏตัวทางรายการทีวีและการออกจากวง
มกราคม 2559 แทฮยอนได้ปล่อยเพลงที่ชื่อว่า"Pricked (사랑가시)" ซึ่งเป็นการร่วมงานกับซง มินโฮ Song Min-ho เพื่อเป็นการอุ่นเครื่องก่อนหน้ามินิอัลบัมคัมแบ็คของวง Exit : E เพลงนี้ขึ้นไปถึงลำดับที่สองบนชาร์ท Melon และขึ้นไปถึงลำดับที่ 1 ในหลาย iTunesชาร์ท ทั้งหมด 9 ประเทศ อาทิสิงคโปร์, ไทย and บรูไน.
กว่า 18 เดือนที่วินเนอร์พักวง ในที่สุดมินิอัลบัมคัมแบ็ค Exit : E ก็ได้ถูกปล่อยออกมาเมื่อวันที่ 1 กุมภาพันธ์ อัลบัมประกอบด้วยเพลงทั้งหมด 5 เพลงรวมถึง "Pricked" และเพลงไตเติลคู่อย่าง "Baby Baby" และ "Sentimental" แทฮยอนมีบทบาทสำคัญในการผลิตเพลงไตเติลคู่และเพลงเดี่ยวของแทฮยอนเอง "I'm Young (좋더라)" เพลงไตเติลคู่เมื่อถูกปล่อยออกมาได้ขึ้นท๊อปชาร์ทเพลงหลักของเกาหลีทั้งหมด 8 ชาร์ท อาทิ Melon, Naver และ Mnet ตัวมินิอัวบัมเองก็สามารถขึ้นท็อปชาร์ท ITunes ได้ทั้งหมด 11 ชาร์ท อาทิ ฮ่องกง, สิงคโปร์, อินโดนีเซีย และ Philippines เพลง "Baby Baby"  ได้รับการชื่นชมอย่างกว้างขวางจากชาวเน็ต เนื่องจากการใช้ทำนองเพลงบลูส์ที่ไม่ซ้ำซากและจังหวะเพลงแบบ 6/8 เพลงส่วนมากมักจะใช้จังหวะแบบ 4/4 ดังนั้นเพลงนี้จึงได้รับการยอมรับในการให้ความรู้สึกแปลกใหม่, ความพิถีพิถันในการทำเพลงและตัวเพลงที่ไม่ซ้ำซาก แทฮยอนแต่งเพลงนี้ขึ้นมาในช่วงที่ยากลำบาก เขาเคยให้สัมภาษณ์ไว้ว่า "Baby Baby ค่อนข้างจะต่างออกไป ไม่ใช่เพราะว่าผมต้องใช้ความพยายามในการทำมัน แต่เป็นเพราะผมทำมันขึ้นมาในช่วงที่ยากลำบาก ดังนั้นผมเลยรักเพลงนี้เป็นพิเศษ"
แทฮยอนได้ไปปรากฏตัวอีกครั้งในรายการ You Hee-yeol's Sketchbook กับเพื่อนร่วมวงในช่วงกุมภาพันธ์ 2559 และในเดือนมีนาคมก็ได้ไปเป็นแขกรับเชิญรายการวาไรตี้โชว์ชื่อดังของจีนที่ชื่อว่า Happy Camp จากนั้นก็ไปออกรายการ Two Yoo Project Sugar Man ทางช่อง JTBC และได้รับการคัดเลือกให้เข้าร่วมใน Actor School (배우학교) ทางช่อง TVN Actor School เป็นรายการวาไรตี้โชว์ที่สมาชิกทั้งหมด 7 คนจะได้รับการฝึกจากนักแสดงปาร์ค ชิน ยัง เพื่อทำการปรับปรุงทักษะการแสดงของแต่ละคนให้ดีขึ้น
เมษายน 2559 แทฮยอนและเพื่อนร่วมวงได้ทำรายการHalf-Moon Friends (반달친구) ซึ่งเป็นรายการใหม่ของช่อง JTBC รายการนี้เป็นรายการที่ผู้ชมจะได้เห็นวินเนอร์และเด็กๆในช่วงอายุ 4 ขวบถึง 7 ขวบจากครอบครัวที่ทั้งพ่อและแม่ทำงาน ใช้เวลาร่วมกันใน Day Care Center ทั้งวินเนอร์และเด็กๆต่างก็ประสบความเหงาในชีวิตของตน และความไม่สมบูรณ์นี้ก็เปรียบเหมือนพระจันทร์ครึ่งเสี้ยว (Half moon) ดังนั้นรายการนี้จึงชื่อว่า "Half-Moon Friends" เพื่อสื่อถึงแต่ละครึ่งของพระจันทร์ (วินเนอร์และเด็กๆ) ได้มาเติมเต็มกันและกันเป็นพระจันทร์เต็มดวง ยอดชมรวมของรายการนี้บน Miaopai สูงกว่า 32,000,000 วิว หรือเฉลี่ยตอนละ 6,000,000 วิว และในเดือนเมษายนนี้แทฮอยอนก็ได่ไปเป็นแขกรับเชิญของรายการวาไรตี้ยอดนิยมของชาวเกาหลีอย่าง Running Man คู่กับซง มิน โฮและลี เฮยริ วงเกิรลส์เดย์
12 ตุลาคม YG Entertainment ได้ออกแถลงการณ์ว่าแทฮยอนต้องหยุดการทำกิจกรรมโปรโมทต่างๆเพื่อเข้ารับการรักษาสุขภาพจิต และด้วยเหตุนี้การคัมแบ็คของวินเนอร์จะเลื่อนออกไปอย่างไม่มีกำหนด ต่อมาเมื่อ 25 พฤศจิกายน ก็ได้มีการประกาศว่าแทฮยอนได้ถอนตัวออกจากวงและยกเลิกสัญญากับทางวายจี วันถัดมา แทฮยอนได้โพสต์จดหมายที่เขียนด้วยลายมือของตัวเองบนอินสตราแกรม ใจความประกอบด้วยคำขอโทษ ขอบคุณแฟนๆเพลง และคำสัญญาว่าเขาจะกลับมาอีกครั้งกับงานด้านดนตรีอื่นๆและโปรเจกต์ต่างๆ
2560-ปัจจุบัน: ผลงานส่วนบุคคล
แทฮยอนยังคงแชร์ผลงานการสร้างสรรค์ดนตรีของตนเองและการร้องคัฟเวอร์ศิลปินต่างๆบนเวบไชต์ทางดนตรีที่ชื่อว่า SoundCloud อาทิ การคัฟเวอร์เพลง "Creep" ของ Radiohead หรือเพลง "Beautiful Tomorrow" และ "Breath (숨)" แรงบันดาลใจของแทฮยอนมาจากศิลปินหลากหลายแนวเพลง อาทิ Nirvana, The Beatles, The Rolling Stones, B.B. King และ Eric Clapton และเมื่อวันที่ 8 มกราคม เพลงทั้งหมดที่แทฮยอนโพสต์บน SoundCloud มียอดฟังมากกว่า 1 ล้านครั้ง
5 มกราคม แทฮยอนได้สร้างบัญชีผู้ใช้ของตัวเอง บน Tumblr เพื่อแชร์แรงบันดาลใจ ความคิดและการสร้างสรรค์ผลงานของตัวเอง
ประวัติ
แทฮยอนมีน้องชาย 1 คน ชื่อว่า นัม ดงฮยอน(produce x 101) ทั้งสองพี่น้องมีความสนใจที่คล้ายๆกัน แทฮยอนเลี้ยงแมว 3 ตัวชื่อ พลลี่ ดัล และ จัน และยังเลี้ยงสุนัขพันธ์ Border Collie ชื่อว่า Gump, ที่ตั้งตามตัวละคร Forrest Gump
อุ้ยเสี่ยวป้อ
ในด้านศิลปะการประพันธ์นั้น งานของกิมย้งมีความประณีตแยบยลทุกด้าน ที่เห็นได้ชัดคือ ด้านสำนวนภาษา กิมย้งมีทัศนะว่านิยายกำลังภายในเป็นวรรณกรรมแบบจีนแท้ แม้จะใช้ศิลปะการประพันธ์นวนิยายช่วยในการแต่ง แต่ไม่ควรใช้สำนวนภาษาแบบนวนิยายของตะวันตก ควรใช้สำนวนภาษาแบบนิยายรุ่นเก่าเช่น สามก๊กของจีน เป็นแนวทางพัฒนาให้เหมาะแก่ยุคสมัย
แหล่งข้อมูลอื่น
http://baike.baidu.com/item/%E9%9F%A6%E5%B0%8F%E5%AE%9D/1448539
ปูเรอา
ปูเรอา (Purea; เกิดในช่วงคริสต์ทศวรรษที่ 1700) เป็นราชินีแห่งชนเผ่าแลนด์วาร์ดเตวา (Landward Teva) นางประกาศตัวเป็นประมุขแห่งชาวตาฮีตีทั้งปวง และในระหว่าง ค.ศ. 1767–1768 นางกับอาโม (Amo) ผู้เป็นสวามี ช่วยกันสร้างมาฮาอีอาเตอา (Mahaiatea) โดยประสงค์จะให้เป็นศูนย์กลางพิธีกรรมของชาวตาฮีตี
ภาพนางปูเรอาที่ปรากฏในจินตนาการของชาวยุโรปมีลักษณะระหว่างกษัตริย์ตามขนบดั้งเดิมกับราชินีในเทพนิยาย
ประเทศพม่าในโอลิมปิกเยาวชนฤดูร้อน 2010
ประเทศพม่า เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติพม่าเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 4 ชนิดกีฬา ผลการแข่งขันครั้งนี้ประเทศพม่าไม่ได้รับเหรียญรางวัล
กรีฑา
ผลการแข่งขันดังนี้ :
เจมส์ วาเลนไทน์ (นักดนตรี)
เจมส์ เบอร์กอน วาเลนไทน์ (James Burgon Valentine เกิด 5 ตุลาคม ค.ศ. 1978) เป็นนักดนตรีชาวอเมริกัน รู้จักกันในนามมือกีตาร์นำของวงดนตรีป็อปร็อก มารูนไฟฟ์ เขายังเป็นมือกีตาร์ให้กับวงป็อปอินดีชื่อ Jjamz ด้วย
วาเลนไทน์เกิดที่ลิงคอล์น รัฐเนแบรสกา เขาโตขึ้นมาพร้อมกับเป็นสมาชิกโบสถ์มอร์มอน และมีพี่น้อง 4 คน เป็นชาย 3 คน และหญิง 1 คน แม่ของเขาเป็นอดีตนางงาม เคยเป็นครูก่อนที่จะมาอยู่บ้านเลี้ยงบุตรห้าคน เจมส์เป็นลูกเสือระดับเหยี่ยว (Eagle Scout) เขาเคยเป็นประธานนักเรียนในโรงเรียนลิงคอล์นเซาธ์อีสต์ไฮสคูล
นอกจากกีตาร์แล้ว ในวัยรุ่น เจมส์ยังเล่นเครื่องดนตรีประเภทตี เล่นในวงออเคสตรา และวงดนตรีแจ๊สได้ด้วย
อ้างอิง
1978
อารามวัลท์ซัสเซิน
อารามวัลท์ซัสเซิน (Kloster Waldsassen) เป็นอารามนักพรตหญิงของคณะซิสเตอร์เชียน เดิมเป็นแอบบีย์ของนักพรตชาย ตั้งอยู่บนฝั่งแม่น้ำวอนเดร็บที่วัลท์ซัสเซินในรัฐบาวาเรียไม่ไกลจากพรมแดนเยอรมนีที่ติดกับเช็กเกีย
การก่อตั้งครั้งแรก
อารามวัลท์ซัสเซินเป็นแอบบีย์แห่งแรกของคณะซิสเตอร์เชียนในบาวาเรียที่ก่อตั้งขึ้นโดยเยอร์วิคแห่งโวลมุนดชไตน์ผู้เป็นนักพรตคณะเบเนดิกตินแห่งอารามซิเกอแบร์ก โดยได้รับการอนุมัติจากคอนราดอธิการเดิมของเยอร์วิค ผู้ต่อมาเป็นบิชอปแห่งเรเกนสบูร์ก ตัวโบสถ์เดิมก่อสร้างระหว่าง ค.ศ. 1128 ถึง ค.ศ. 1132 สมาชิกของอารามเดิมถูกส่งมาจากแอบบีโฟลเคนโรดาในทูริงเกีย จากสายแอบบีโมริมอนด์ เจ้าอาวาสองค์แรกได้รับการเลือกตั้งในปี ค.ศ. 1133
ต่อมาแอบบีย์ก็ขยายตัวและมีความสำคัญเพิ่มมากขึ้น เมื่อจำนวนนักพรตมากขึ้นวอลด์ซาสเซนก็ขยายตัวออกไปก่อตั้งแอบบีย์ในที่อื่น ๆ ที่รวมทั้งเซดลิทซ์, ออสเซกก์ในโบฮีเมีย, วอลเดอร์บาค และอีกหลายแห่ง ในปี ค.ศ. 1147 พระเจ้าคอนราดที่ 3 แห่งเยอรมนีก็พระราชทานให้แอบบีย์ได้รับ "อิมพีเรียลอิมมีเดียซี" (Reichsunmittelbar) ซึ่งทำให้วัลท์ซัสเซินมีฐานะเป็นอิมพีเรียลแอบบีย์ (Imperial abbey)
ตั้งแต่กลางคริสต์ศตวรรษที่ 14 เป็นต้นมาวอลด์ซาสเซนก็ประสบกับความรุ่งเรืองและความเสื่อมโทรมสลับกันมา สงคราม ความอดอยาก การเก็บภาษีอันเกินเลย และการถูกทำร้ายทำลายโดยฮุสไซท์ทำความเสียหายให้แก่แอบบีย์อย่างหนัก ระหว่างสงครามบาวาเรียในปี ค.ศ. 1504 อาราม โบสถ์ และสิ่งก่อสร้างสำหรับการเกษตรกรรมก็ถูกเผา แต่ก็ได้รับการสร้างใหม่ทันทีหลังจากนั้น และได้รับการสถาปนาเป็นวัดในปี ค.ศ. 1517
ในปี ค.ศ. 1525 ตัวสิ่งก่อสร้างบางส่วนก็ถูกทำลายอีกครั้งหนึ่งระหว่างสงครามชาวนา แต่ก็มาได้รับการปฏิสังขรณ์โดยจอร์จที่ 3 ระหว่าง ค.ศ. 1531 ถึง ค.ศ. 1537
ระหว่าง ค.ศ. 1531 ถึง ค.ศ. 1537 ระหว่างการปฏิรูปศาสนาทางแอบบีย์ก็ได้รับการบริหารโดยเจ้าหน้าที่ที่แต่งตั้งมาจากภายนอก เช่นเมื่อฟรีดริชที่ 3 ผู้คัดเลือกแห่งพาลาทิเนตแต่งตั้งให้น้องชายมาดำรงตำแหน่ง นักพรตถูกกดดันให้สึกหรือหนี หรือไม่ก็ถูกสังหาร สถานะการณ์ดำเนินอยู่เช่นนั้นราวร้อยปี และในระหว่างนั้นตัวสิ่งก่อสร้างก็ถูกเผาราบระหว่างสงครามสามสิบปี
หลังจากการลงนามในสนธิสัญญาสันติภาพเวสต์ฟาเลียแล้ว คริสตจักรโรมันคาทอลิกก็ได้รับการฟื้นฟูขึ้นมาอีกครั้งในบาวาเรีย ในปี ค.ศ. 1669 วัลท์ซัสเซินก็กลับคืนมาเป็นของคณะซิสเตอร์เชียนและในปี ค.ศ. 1690 อัลเบรชท์ก็ได้รับเลือกให้เป็นอธิการคนแรกของอธิการรุ่นที่สอง หลังจากนั้นตัวโบสถ์ก็ได้รับการก่อสร้างใหม่ขึ้นอย่างงดงาม แอบบีย์มีชื่อในเรื่องการให้ความช่วยเหลือแก่คนทั่วไปโดยเฉพาะระหว่างความอดอยากที่เกิดขึ้นในปี ค.ศ. 1702 ถึงปี ค.ศ. 1703 และในปี ค.ศ. 1772 ถึงปี ค.ศ. 1773 และระหว่างการปฏิวัติฝรั่งเศส ภายใต้การนำของอทานาเซียส (ค.ศ. 1793–ค.ศ. 1803) แอบบีย์ก็กลายเป็นศูนย์กลางของการศึกษา
เมื่อแอบบีย์มาถูกยุบเลิกระหว่างการปฏิรูปดินแดนในปี ค.ศ. 1803 นักพรตที่มีอยู่ด้วยกันกว่าแปดสิบองค์ก็ถูกบังคับให้สึก
การฟื้นตัว
ในปี ค.ศ. 1863 ส่วนที่ยังหลงเหลืออยู่ของแอบบีย์ก็ถูกซื้อโดยนักพรตหญิงคณะซิสเตอร์เชียน และก่อตั้งเป็นอารามนักพรตหญิงและเปิดโรงเรียนสำหรับสตรี ในระยะแรกแอบบีย์ยังมีฐานะเป็นไพรออรี (priory) แต่ต่อมาก็ได้รับการยกฐานะให้เป็นแอบบีย์ในปี ค.ศ. 1925
ในปี ค.ศ. 1969 แอบบีย์ก็ได้รับการเลื่อนฐานะอีกครั้งขึ้นเป็นบาซิลิกาไมเนอร์
สถาปัตยกรรม
ตัวสิ่งก่อสร้างและการตกแต่งภายในเป็นสถาปัตยกรรมแบบบาโรก แต่สิ่งที่มีชื่อเสียงคือห้องสมุด ที่เป็นพิพิธภัณฑ์เซรามิก
พ.ศ. 1907
พุทธศักราช 1907 ใกล้เคียงกับ
ชมรมนักสืบแคลมป์
ชมรมนักสืบแคลมป์ (Clamp School Detectives) เป็นการ์ตูนของนักวาดการ์ตูนญี่ปุ่น CLAMP แนวการ์ตูนสืบสวนสอบสวน เนื้อเรื่องมีการเชื่อมต่อกับเรื่องอื่นๆ ของแคลมป์ เช่น Ｘ/1999 (พลังล้างโลก), 学園特警デュカリオン
เวอร์ชันหนังสือการ์ตูน ลิขสิทธิ์ภาษาญี่ปุ่นโดยสำนักพิมพ์ คาโดกาว่า โชเต็น ลิขสิทธิ์ภาษาไทยโดยสำนักพิมพ์วิบูลกิจ
เวอร์ชันแอนิเมชัน ลิขสิทธิ์ภาษาญี่ปุ่นโดยบริษัท Pierrot ลิขสิทธิ์ภาษาไทยโดยบริษัท TIGA
เนื้อเรื่อง
เกี่ยวกับกลุ่มคณะกรรมการนักเรียน 3 คน แห่งแผนกประถม ผู้มีความสามารถเป็นเลิศในด้านต่างๆ ตัดสินใจที่จะช่วยเหลือ ผู้หญิงทั่วโลก ด้วยปณิธานอันสูงส่ง ไม่ว่าจะยากลำบากเพียงใด ก็สามารถใช้ความสามารถของตน ช่วยเหลือผู้หญิงที่ประสบความทุกข์ให้มีความสุขได้
โรงเรียนแคลมป์
โรงเรียนแคลมป์ สถาบันใหญ่แห่งนี้ประกอบด้วยแผนกอนุบาล ประถม มัธยมต้น มัธยมปลาย อุดมศึกษา และปริญญาโท สร้างโดยกลุ่มบริษัท "อิโมโนยามะ" อันยิ่งใหญ่ที่สุดในญี่ปุ่นก่อตั้งที่นี่ขึ้นเพื่อเป็นสถานศึกษาสำหรับเด็กอนาคตไกล นับเป็นเมืองใหญ่ที่สร้างโดยทุนส่วนตัวเมืองหนึ่งที่เดียว รวมสธารณูปโภคครบวงจรอยู่ในเมืองนี้ มีทั้งบ้านพัก ห้องวิจัย โรงภาพยนตร์ โรงพยาบาลและธนาคาร รวมนักเรียน อาจารย์ เจ้าหน้าที่ที่เกี่ยวข้องทั้งสิ้น กว่าหมื่นชีวิตที่ศึกษาและดำเนินชีวิตอยู่ ณ ที่นี้ ยินดีรับผู้ที่มีความสามารถโดยมิคำนึงถึงชาติตระกูลหรือทรัพย์สินเลย สถาบันแคลมป์แห่งนี้เลื่องชื่อในด้านความสามารถของนักเรียนเป็นเลิศ ในทางตรงกันข้าม ยังมีชื่อเสียงในทางนิสัยรักการเล่นเทศกาลอีกด้วย คุณสมบัติเฉพาะอีกสิ่งหนึ่งของสถาบันนี่ก็คือ แต่ละแผนกคือ อนุบาล ประถม มัธยมต้น มัธยมปลาย และอุดมศึกษา-ปริญญาโท ต่างมีองค์การปกครองที่เรียกว่า "กรรมการนักเรียน" กรรมการนักเรียนแต่ละชุดต่างดำเนินการในส่วนของตน กรรมการนักเรียน มีอำนาจเหนือกลุ่มศาสตราจารย์ที่เป็นฝ่ายปกครองและการเรียนการสอน
ตัวละครรอง
โองาวะ อุตาโกะ (大川 詠心)
ประธานกรรมการนักเรียนแผนกอนุบาล อยู่ชั้นอนุบาล3 อายุ 6 ปี เป็นเด็กผู้หญิงที่มีความมั่นใจในตัวเอง ตรงไปตรงมา มีน้ำใจและชอบช่วยเหลือคนอื่น บางครั้งก็อ่อนไหวต่อความรู้สึกจนทำให้ร้องไห้ได้ง่าย มีพี่สาวชื่อมาโกะ ความฝันของเธอคือได้แต่งงานกับคนที่รัก เลี้ยงสุนัขตัวเล็กๆ และมีลูกด้วยกัน 3 คน เป็นผู้หญิงที่อิจูอิน อาคิระหรือจอมโจร 20 หน้าหลงรัก ความสัมพันธ์ของทั้งสองพัฒนาเรื่อยๆจนกระทั่งได้ศึกษาดูใจกันหลังจากคดีขโมยเครื่องบินหงส์สีทองจบลง ในอนาคตเธอได้แต่งงานกับอิจูอิน อาคิระอย่างมีความสุข
อาซิยะ นางิสะ (梓夜 凪砂)
เป็นเพื่อนของโองาวะ อุตาโกะ เธอเคยได้รับการช่วยเหลือจากชมรมนักสืบแคลมป์จากอันตรายครั้งหนึ่งจึงทำให้เธอแวะมาที่ห้องคณะกรรมการนักเรียนฝ่ายประถมเป็นประจำและพลอยสนิทกับคณะกรรมการนักเรียนฝ่ายประถมไปด้วยโดยเฉพาะกับทาคามุริ สุโอ เธอค่อนข้างเป็นคนพูดน้อย มีความเป็นกุลสตรีและใจดีกับคนรอบตัว มีความสามารถพิเศษคือการเป่าขลุ่ยญี่ปุ่น หลงรักทาคามุระ สุโอตั้งแต่แรกพบ ทั้งสองคนตกหลุมรักกันอย่างรวดเร็วและพัฒนาความสัมพันธ์จนมาเป็นคนรักในที่สุด
ท่านผู้อำนวยการสถาบันแคลมป์
ผู้อำนวยการมีนามสกุลว่า อิโมโนยามะ เธอเป็นผู้หญิงผิวขาวประมาณวัยกลางคน ผมสีดำ ทาปากและเล็บสีแดงและใส่ชุดกิโมโนญี่ปุ่นตลอดเวลาที่ปรากฏตัว ไม่มีใครรู้ว่าใบหน้าของเธอเป็นยังไงเพราะเธอใช้พัดญี่ปุ่นปิดหน้าทุกครั้ง เป็นคนใจดีสนับสนุนและชื่นชมชมรมนักสืบแคลมป์อยู่เสมอ สนิทสนมกับอิโมโนยามะ โนโครุ เป็นพิเศษ โดยคาดว่าทั้งสองคนอาจจะเป็นแม่ลูกกัน